Kitty Friele Faye

**Kitty Augusta Friele Faye** (født 2002) er en norsk friidrettsutøver som representerer Fana IL.

Hun vant sju NM-sølv i stavsprang i perioden 2021–2025.

Hun vant bronse i stavsprang under U23-EM i friidrett 2023 med ny personlig rekord på 4,40 m.

## Idrettskarriere
;2017
Under Ungdomsmesterskapet i friidrett 2017 vant hun stavsprang i J15-klassen med et sprang på 3,16 meter.
I NM i friidrett 2017 endte hun på 4.-plass.

;2020
Hun deltok i NM i friidrett 2020 der hun vant bronse med et sprang på 3.30, bak Lene Retzius og Agnes Elisabeth Morud.
Hun vant U20-klasssen i Junior-NM i friidrett 2020.

;2021
I NM i friidrett 2021 hoppet hun 4.00 meter, og det holdt til sølvmedalje. Lene Retzius vant.
Under Junior-NM i friidrett 2021 vant hun på nytt U20-klassen.
Hun deltok i Ungdomsmesterskapet i friidrett 2021, der hun vant stavkonkurransen i J18/19-klassen foran Agnes Elisabeth Morud.

;2022
Under NM i friidrett innendørs 2022 vant hun et nytt sølv med et hopp på 3,75 meter. Lene Retzius vant nok en gang.
I Nordisk mesterskap i friidrett innendørs 2022 endte hun på 8.-plass.
Hun deltok i NM i friidrett 2022 der det ble et nytt sølv bak Lene Retzius, denne gangen ble resultatet 3,80 meter.
I Junior-NM i friidrett 2022 vant hun U23-klasssen med resultatet 3,70 meter.

;2023
I NM i friidrett innendørs 2023 ble det et nytt sølv. I Nordisk mesterskap i friidrett innendørs 2023 endte hun på 4.-plass. Utendørs deltok hun i Nordisk mesterskap i friidrett 2023 i København, der hun fikk bronse i stavsprang, og hun deltok i Copenhagen Athletics Games, der hun også ble nummer tre. Hun fikk bronse i stavsprang under U23-EM i friidrett 2023, og hun fikk sølv i NM i friidrett 2023, 5 cm bak Lene Retzius. I august vant hun stavsprang i U23-klassen under Junior-NM i friidrett 2023. 

;2024
Nordisk mesterskap i friidrett innendørs 2024 (Nordenkampen) ble arrangert i Bærum, og Faye fikk her sølv med 4,38 meter som var ny personlig rekord. Hun vant også U23-klassen under Ungdomsmesterskapet innendørs 2024.

Utendørs fikk hun sølv i stavsprang under Nordisk mesterskap i friidrett 2024, bak Elina Lampela fra Finland, og hun satte ny personlig rekord med 4,45 meter da hun vant Trond Mohn Games i mai. Under EM i friidrett 2024 fikk hun 13. beste resultat i kvalifiseringen, men ble ikke blant de 12 som fikk hoppe i finalerunden. 

;2025
Hun vant Mondo Indoor Games i januar, og fikk sølv under NM i friidrett innendørs 2025. Under EM i friidrett innendørs 2025 ble hun nummer 15 i kvalifiseringen, og gikk dermed ikke videre til finalerunden. Utendørs ble hun nummer fem i Golden Spike i Ostrava, og hun deltok i Sommeruniversiaden 2025 der hun ble nummer to bak belgiske Elien Vekemans. Under NM i friidrett 2025 ble hun nummer to, bak Lene Retzius. Hun deltok i VM i friidrett 2025, der hun hoppet 4,45 i kvalifiseringen, men gikk ikke videre til finalerunden.

;2026
Faye deltok i BAUHAUS-galan Indoor i Stockholm, og ble der nummer fire. Den 28. februar vant hun stavsprang under NM i friidrett innendørs 2026, og vant med det sitt første NM-gull i seniorklassen. 

## Medaljer i norske mesterskap

## Referanser




## Eksterne lenker
* 
*  Kitty Augusta Friele Faye – Norges Friidrettsforbund